Agustín Pérez-Lizano García

Agustín Pérez-Lizano García, naixito de Zaragoza (comarca de Zaragoza) en 1871 y muerto en ixa mesma capital o 18 d'abril de 1936, estió un avogato, periodista y politico aragonés d'ideolochía republicana.

Instalato dende 1899 en a ciudat de Calatayú, i fundó un diario republicanista, dito La Justicia, que se mantenió activo dica a sublevación faixista d'o 18 de chulio de 1936, cuan fue clausurato. Estió organizador d'o republicanismo en a a comarca d'a comunidat de Calatayú, que esleyó un deputato republicano.

Dende 1927 tornó enta Zaragoza, mientres a dictadura de Miguel Primo de Rivera, organizando-ie un partiu politico republicano dito Derecha Liberal Republicana, vinclato con Niceto Alcalá-Zamora y Miguel Maura. Dimpués d'a proclamación d'a Segunda Republica Espanyola, estió Delegato Rechional de Treballo en Aragón, estando prou bien considerato en medios anarquistas d'a Confederación Nacional del Trabajo por a suya ecuanimidat.

Casato con Victoria Pérez Labarías, yera pai de Manuel Pérez-Lizano y Pérez, qui estió alcalde de Zaragoza y president d'a Deputación Provincial de Zaragoza, ocupando iste zaguer cargo a la muerte d'o suyo pai. Pocos meses dimpués d'a suya muerte, o suyo fillo fue asasinato por os golpistas, albandonando-se o suyo cuerpo a o canto d'a Canal Imperial d'Aragón.

 Vinclos externos 
  Agustín Pérez-Lizano y García en a Gran Enciclopedia Aragonesa.

Categoría:Avogaus d'Aragón
Categoría:Muertos en Zaragoza
Categoría:Naixius de Zaragoza
Categoría:Periodistas d'Aragón
Categoría:Politicos d'Aragón
Categoría:1871 (naixencias)
Categoría:1936 (muertes)